জানা গেছে, গত ৭/৮ মাস পূর্বে পেকুয়া থানায় যোগদান করেন ইমাম হোসেন। গত এক মাস ধরে পুলিশের ক্যাশিয়ার পরিচয়ে পেকুয়ার সাত ইউনিয়নের বিভিন্ন পয়েন্টে চাঁদাবাজী শুরু করেছেন। কেউ তার দাবীকৃত চাঁদা দিতে অস্বীকৃতি জানালে তাকে নানাভাবে হয়রানী করা হচ্ছে। এমনকি পেকুয়ার প্রধান সড়কে বিভিন্ন মালবাহী যানবাহন আটকিয়ে চাঁদাবাজীর সুবিধার্তে ওই ক্যাশিয়ার স্থানীয় ২জনকে চাঁদার টাকা উত্তোলনের জন্য নিয়োগ করেছেন। এ দুইজন লোক প্রতিদিন সকাল থেকে গভীর রাত পর্যন্ত পেকুয়া চৌমুহুনী এলাকায় অবস্থান করে লবণ ও বিভিন্ন মালবাহী যানবাহন আটকিয়ে পুলিশ ক্যাশিয়ার ইমাম হোসেনের নামে চাঁদা উঠায়। এসময় কনস্টেবল ইমাম হোসেন পেকুয়া চৌমুহুনী এলাকায় সিভিল পোশাকে ঘুরঘুর করে তার নিয়োগকৃত ওই দুই লোককে দেখভাল করেন।